260 Odium

Odiuntur aliqua diuersis rationibus et respicientibus. Nam oditur peccatum tanquam malum et egritudo contraria sanitati, Rom. 12[:9]: *Odientes malum adherentes bono*. Odit autem peccatum quarti intuitu.

Primo intuitu Dei, quia ipse odit peccatum, Psal. [96:10]: *Qui diligitis Dominum, odite malum*.

Secundo intuitu sui, quia quilibet odit naturaliter quod est tibi nociuum, Amos 5[:15]: *Odite malum et diligite bonum*.

Tercio intuitu proximi, quod enim eligit uel odit vir sapiens, hoc eligendum uel odiendum est. Sapiens autem odit peccatum. Igitur Psal. [118:128]: *Omnem uiam iniquam odio habui*.

Quarto intuitu ipsius peccati, nam quelibet odit cibum fetidium et maculam in oculo, sed peccatum est tale, ergo, etc., Psal. [118:163]: *Iniquitatem odio habui, et abhominatus sum*.

¶ Secundo, oditur aliquo modo corpus proprium tanquam impediticium salutis ipsum penitencie exponendo sicut clipius exponitur ictibus pro corpore seruando, brachium propter caput, Joan. 12[:25]: *Qui odit animam suam in hoc mundo, in vitam eternam*.

Secundo odit sapiens consorcium malum tanquam infectiuum, Psal. [25:5]: *Odiui ecclesiam malignantium*.

Tercio, odit carnalitatem parentum tanquam retardatiuum a bono, sicut bestia odit rethia et laqueos, Luc. 14[:26]: *Si quis venit ad me, et non odit patrem, et matrem*.

Quarto, odit intemperanciam diuiciarum. Ideo aliena restituit, superflua tribuit, sicut nauta odit onus rerum in tempestate, Prou. 15[:27]: *Conturbat domum suam*, id est, conscienciam, *qui sectatur auariciam* et *odit munera*.

Tercio, virtus iusticie odit prauos tanquam viri impugnatores superbos, Eccli. 10[:7]: *Odibilis Deo et hominibus superbia*.

Item, tamquam sui proditores et hypocritas, ut sicut falsi clerici et religiosi qui sunt de mensa eius et portant signum eius et tamen non impugnant, Psal. [30:7]: *Odisti obseruantes vanitates superuacue*.

Item, tanquam familie sue subtractores, Jer. 12[:8] oderunt *vocem contra me*, *ideo odiui* eos.

Item, tanquam impenitentes, Eccli. 12[:3]: *Altissimus odio habet peccatores, et misertus est penitentibus*.

Item, quandoque zelus malitio odit bonum quod foret diligendum, quia male odit proximum seipsum et Deum proximum quidem, quarti de causa. Primo propter inopia terrene prosperitatis, sicut musce refugiunt vas vacuum, Prou. 19[:7]: *Fratres hominis pauperis oderunt* illum.

Secundo, propter bonitatem conuersacionis, sicut oculus infirmus odit lucem, Gen. 37[:4]: *Fratres* Joseph *oderant eum nec poterant,* etc. Joan. 3[:20]: *Qui male agit, odit lucem*.

Tercio, propter arguicionem veritatis et increpacionem iniquitatis, sicut equus scabiosus odit pictinem sic adulator diligitur corrector oditur, Amos 5[:10]: *Odio habuerunt corripientem in porta*. Prou. 12[:1]: *Qui odit increpationes insipiens est*. Perpenditur sepe vicium hominis per tacitum morbi.

Quarto, propter se ueritatem persecucionis, sicut canis percucientem se mordet si potest et relatrat et plus nocet sibi quam alteri, [1] Joan. 3[:15]: *Qui* /f. 80ra/ *odit fratrem suum, homicida est*. Prou. 10[:12]: *Odium suscitat rixas*.

¶ Item, de odio dicitur Leu. 19[:17]: *Non oderis fratrem tuum in corde tuo, sed publice argue eum*. Vnde Augustinus in *Regula clericorum*, ne ira crescat in odium, et trabem faciat de festuca. Ideo ne hoc fiat statim arguendus est, frater.

Item, dicit idem Augustinus, *Sermo Domini de monte*, libro 2, c. 10, quantum distat inter festucam et trabem, tantum distat ira ab odio. Odium nempe est ira inueterata et vetustate accipit robur, et merito appellatur trabes. Fieri autem potest ut si irascaris homini, velis eum corrigi. Si autem oderis hominem, non poteris velle eum corrigi.

¶ Item, Augustinus in *Oratione Dominica*, vnde creuit festuca, ut trabem crescet. Quia non statim euulsa est. Creuit ira attraxisti malas suspicaciones et rigasti festucam, rigasti nutriendo, fecisti trabem.

¶ Item, Chrisostomus, homilia 39 in *Imperfecto*, perfectum odium, et perfectus amor rerum iudicium non cognoscit. Utpote, si perfecte odias aliquem, qualiacumque fuerint apud eum, omnia tibi displicent siue que dicit, siue que agit. Sic etsi perfecte aliquem amas, quecumque sunt apud illum, placent tibi. De odio dicitur, 1 Joan. 2[:11]: *Qui odit fratrem suum, in tenebris est*.

¶ Alique sunt aues odiose ceteris, et ille non volant nisi in tenebris ut bubo nociua. Alii volant in luce. Filii Israel erant in luce, quando Egipcii entrant in tenebris, Exod. 4[:21].

¶ Item, non potest caput diligi et pes aut manus odiri in eodem corpore, sicut nec Christus qui est caput in ecclesia et membrum eius odiri, [1] Joan. 4[:21]: si quis dixerit quem *Deum diligit et fratrem suum.* Odit mendax est. Vnde Augustinus in *Sententiis*, pro spiritui et super Psal. 65, perfectum odium est, quod nec iusticia, caret nec sciencia. Si propter vicia hominem non odis, nec vicia propter hominem diligis.

¶ Recte ergo in magis odimus maliciam et diligimus creaturam. Vnde Augustinus *De decem chordis*, tam Deus quam eger. Odiunt qualis ipse est, sed amatum eum qualem volunt eum esse, sic eger. Odit febricitatem qui odit, et diligit sanitatem.

¶ De odio vicioso dicit Augustinus, in quodam [Matt. 5:22] si irasci *fratri,* fas non est sine causa. Aut dicere *racha* aut *fatue* multo minus fas est tenere odium inter homines et serpentes, inter equos et vrsos, inter lupos et canes. Qui ergo hominem odit serpentini generis est, ac per hoc diabolo assimilatur, Apo. 12[:14].

¶ Item, oditores comparantur iuniperio cuius natura secundum Ysidorum libro 17 capitulo 7, quod per annum retinet ignem si eius prune propriis tineribus cooperantur. Sic multi obseruant tempus vindicere, set ut communiter, tales ante tempus suffocantur, sicut patet de Pharone, Exod. 14[:24]. Et de Sampsone ipsum occidente cum ceteris, Iud. 16[:30].